polyglot-tagger/wikipedia-language-snippets-filtered huggingface dataset:
Дзін быў блізкі да перамогі і ў шостым фрэйме, выканаўшы серыю ў 56 балаў, пасля чаго яго апанент выдрапаў партыю з серыяй у 64 ачкі на апошнім чорным шары, але чэмпіён свету па снукеры з шасцю чырвонымі шарамі пакінуў за сабой сёмы фрэйм з брэйкам у 58 балаў і з лікам 5:2 у пяты раз у кар'еры і ў чацвёрты раз запар выйшаў у чвэрцьфінальную стадыю Шанхай Мастэрс.
37-гадовы англічанін выйграў два першыя фрэймы з брэйкам у 72 балы, пасля чаго Хігінс, які займаў 5-е месца ў сусветным рэйтынгу, пакінуў за сабой трэцюю партыю з серыяй у 61 ачко.
Картэр выйграў яшчэ два фрэймы з серыямі ў 58 і 64 балы, зрабіўшы лік 4:1 на сваю карысць, пасля чаго шатландзец скараціў адставанне, пакінуўшы за сабой шостую партыю, а двухразовы фіналіст чэмпіянату свету працягваў дамінаванне, узяўшы сёмы фрэйм з брэйкам у 67 ачкоў, і ў другі раз у сезоне перамог Джона Хігінса , у трэці раз выйшаўшы ў чвэрцьфінал шанхайскага спаборніцтва на Сцюарта Бінэма.
Англічанін дамінаваў у першых партыях, выйшаўшы наперад з лікам 3:0 і серыямі ў 56 і 64 ачкі, але валійскі снукерыст, які перамог на адкрытым чэмпіянаце Індыі 2015 года, узяў верх у трох наступных фрэймах, зраўняўшы лік у матчы.
Ключавы момант гульні наступіў у сёмай партыі, дзе фіналіст чэмпіянату свету 2011 года меў камфортную перавагу, але 25-гадовы Майкл Уайт выдрапаў фрэйм на апошнім чорным шары з серыяй у 57 балаў, пасля чаго выйграў і пятае ачко запар, скончыўшы паядынак з лікам 5:3 на сваю карысць і ў другі раз выйшаўшы ў чвэрцьфінальную стадыю спаборніцтва на Стывена Магуайра.
Холт, які выйшаў у свой першы рэйтынгавы фінал на Рыга Мастэрс у пачатку сезона, адкрыў лік, але пераможца Шанхай Мастэрс 2009 года, які гуляў на сваім першым спаборніцтве ў сезоне, выйграў дзве першыя партыі з брэйкам у 64 ачкі, пасля чаго Холт узяў тры наступныя фрэймы з серыямі ў 103 і 57 балаў, выйшаўшы наперад з лікам 4:2.
40-гадовы О'Саліван, які здзейсніў камбэк у першым матчы турніру супраць Ляна Вэньбо, зрабіў падыход у 55 ачкоў у сёмай партыі, але яго апанент адказаў брэйкам у 64 балы і з лікам 5:2 у другі раз выйшаў у чвэрцьфінальную стадыю Шанхай Мастэрс на Дзіна Цзюньхуэя.
33-гадовы азіят зраўняў лік, пакінуўшы за сабой чацвёртую партыю, пасля чаго былы шосты нумар сусветнага рэйтынгу ўзяў тры фрэймы запар з брэйкамі ў 107 і 82 балы і здабыў перамогу ў матчы з лікам 5:2, у чацвёрты раз у кар'еры і ўпершыню з 2009 года выйшаўшы ў чвэрцьфінальную стадыю шанхайскага турніру.
Чэмпіён свету 2015 года ўзяў першыя тры фрэймы, зрабіўшы серыю ў 55 балаў і выйграўшы другое ачко на апошнім чорным шары, пасля чаго 35-гадовы Гілберт размачыў лік, пакінуўшы за сабой чацвёрты фрэйм з брэйкам у 79 ачкоў.
Бінэм выйграў наступную партыю з падыходам у 68 балаў, пасля чаго фіналіст 2015 года зноў скараціў адставанне да двух ачкоў, але Сцюарт скончыў паядынак з лікам 5:2 перамогай у сёмым фрэйме і ў пяты раз у кар'еры і ў трэці раз запар выйшаў у чвэрцьфінал Шанхай Мастэрс.
Былы другі нумар сусветнага рэйтынгу, які набраў выдатную форму на гэтым спаблорніцтве, дамінаваў з самага пачатку паядынка, павёўшы з лікам 4:1 і серыяй у 53 ачкі, пасля чаго Хокінс, які займаў 16-е месца ў рэйтынгу, выйграў два наступныя фрэймы з брэйкамі ў 72 і 66 балаў, але Магуайр здзейсніў пераможны падыход у 91 бал у сёмай партыі і скончыў матч з лікам 5:2 на сваю карысць, у другі раз пасля 2008 года выйшаўшы ў чвэрцьфнал рэйтынгавага турніру на Шанхайскай гранд-сцэне.
Двухразовы чэмпіён свету ўзяў верх у першай партыі з брэйкам у 87 ачкоў, а таксама быў блізкі да перамогі ў другой партыі пасля серыі ў 58 балаў, але 26-гадовы Сцюарт, выдрапаў партыю і зраўняў лік у матчы.
Сэлбі дамінаваў у двух наступных фрэймах, выйграўшы іх з брэйкамі ў 120 і 73 балы, пасля чаго Кэрынгтан, які ўдзельнічаў у асноўнай стадыі чэмпіянату свету 2015 года, выйграў пятую партыю з серыяй у 73 ачкі, скараціўшы адставанне да ліку 2:3.
33-гадовы лідар рэйтынгу павялічыў свой адрыў да двух ачкоў, пасля чаго яго апанент перамог у сёмым фрэйме на апошнім чорным шары, але Марк Сэлбі давёў матч да перамогі з лікам 5:3 і ў сёмы рэкордны раз выйшаў у чвэрцьфінальную стадыю Шанхай Мастэрс на Раяна Дэя.
Фінал стаў паўтарэннем фіналу чэмпіянату свету, які праходзіў у маі і ў якім Сэлбі атрымаў упэўненую перамогу, адразу выйшаўшы наперад з лікам 6:0, не дазволіўшы апаненту ніводнага разу зраўняцца з сабой ў ліку і сокнчыўшы паядынак з лікам 18:14 на сваю карысць.
Да гэтага снукерысты яшчэ два разы гулялі ў фіналах турніраў на Цзянсу Класік 2008, дзе Дзін перамог з лікам 6:5, і на адкрытым чэмпіянаце Уэльса 2012 года, дзе кітаец быў мацней з лікам 9:6.
Услед за гэтым рушыў працяглы спад у кар'еры Дзіна і да чэмпіянату свету 2016 года ён не даходзіў да фіналаў рэйтынгавых турніраў, але ў сезоне 2014/2015 тры тыдні займаў першае месца ў рэйтынгу.
У 2003 годзе выйшаў у свой першы рэйтынгавы фінал на адкрытым чэмпіянаце Шатландыі, а ў 2007 годзе дайшоў да фіналу чэмпіянату свету, пасля чаго ў 2008 годзе стаў пераможцам Мастэрс і першага рэйтынгавага спаборніцтва — адкрытага чэмпіянату Уэльса.
У 2010 годзе ён у другі раз перамог на Мастэрс, у 2011 годзе здабыў тытул Шанхай Мастэрс і ўпершыню стаў лідарам сусветнага рэйтынгу, а ў сезоне 2012/2013 стаў пераможцам чэмпіянату Вялікабрытаніі і трохразовым чэмпіёнам Мастэрс.
Да гэтага фіналу сумарна больш за тры гады займаў першае месца ў рэйтынгу і выйграў восем рэйтынгавых туніраў, у тым ліку апошняе спаборніцтва Пол Хантэр Класік і меў магчымасць выйграць два рэйтынгавыя турніры запар упершыню з 2013 года, калі Дзін здабыў тры рэйтынгавыя тытулы запар.
17-ы нумар рэйтынгу Мартын Гоўлд, які дайшоў да чвэрцьфіналу Шанхай Мастэрс у 2015 годзе, быў пераможаны 16-гадовым аматарам Юанем Сыцзюнем з лікам 5:0.
У яшчэ адным матчы ўайлдкард-раўнда гулялі два кітайскія гульцы: Лян Вэньбо, які дайшоў да фіналу Шанхай Мастэрс 2009 года і займаў 19-ы нумар у рэйтынгу, і дэбютант турніру Ху Хаа, які ў трэці раз атрымаў уайлдкард для ўдзелу ў рэйтынгавым спаборніцтве, але да гэтага не выйграваў у рэйтынгавых матчах.
Лян Вэньбо выйграў яшчэ тры фрэймы з брэйкам у 76 ачкоў, зрабіўшы лік 4:2 на сваю карысць, пасля чаго Ху Хаа здабыў перамогу ў сёмай партыі з пераможнай серыяй у 68 ачкоў, але больш дасведчаны прафесіянал пакінуў за сабой восьмы фрэйм і з лікам 5:3 выйшаў у 1/16 фіналу на пяціразовага чэмпіёна свету Роні О’Салівана.
Пераможца шанхайскага спаборніцтва 2012 года Джон Хігінс з Шатландыі ў матчы 1/16 фіналу гуляў супраць Мэцью Сэлта, які ўпершыню прайшоў у 1/8 фіналу турніру ў 2015 годзе.
23-ці сеяны Сэлт дамінаваў у першай частцы матча, выйшаўшы наперад з лікам 3:1 і брэйкамі ў 55 і 73 балы, пасля чаго 41-гадовы шатландзец выйграў наступны фрэйм з сэнчуры-брэйкам у 100 балаў, скараціўшы адставанне да аднаго ачка.
У шостым фрэйме 31-гадовы англічанін зрабіў серыю ў 60 балаў, але чатырохразовы чэмпіён свету выдрапаў ачко, дзякуючы клірэнсу ў 39 ачкоў, пасля чаго пакінуў за сабой яшчэ дзве партыі і з лікам 5:3 выйшаў у 1/8 фіналу Шанхай Мастэрс у восьмы раз.
Дональдсан, які двойчы гуляў у 1/8 фіналу рэйтынгавых турніраў, дамінаваў у пачатку матча, выйшаўшы наперад з лікам 3:1, дзякуючы брэйкам у 56 і 42 ачкі, але пераможца шанхайскага турніру 2013 года зраўняў лік з серыяй у 60 балаў, пасля чаго снукерысты абмяняліся фрэймамі, перавёўшы паядынак у вырашальную партыю.
У дзявятым фрэйме шатландзец павёў брэйк пры ліку 16:41 і меў магчымасць зачысціць стол, але памыліўся на простым чорным шары пры двух чырвоных на стале і дазволіў 29-гадоваму кітайцу перамагчы ў матчы і выйсці ў 1/8 фіналу спаборніцтва ў чацвёрты раз запар.
Шатландскі снукерыст, які дайшоў да паўфінальнай стадыі розыгрышу 2008 года, узяў першы фрэйм з брэйкам у 65 балаў, пасля чаго 34-гадовы англічанін, які не прайграваў раней за 1/8 фіналу шанхайскага спаборніцтва з 2008 года, зрабіў серыю ў 57 ачкоў у другой партыі, але яго апанент адказаў падыходам у 62 балы і давёў фрэйм да перамогі, зрабіўшы лік 2:0.
Пасля гэтага 35-гадовы Магуайр, які выканаў максімум у матчы ўайлдкард-раўнда, выйграў яшчэ тры фрэймы з брэйкамі ў 75, 121 і 40 ачкоў і скончыў паядынак разгромам з лікам 5:0, у шосты раз выйшаўшы ў 1/8 фіналу Шанхай Мастэрс на Бары Хокінса.
Трамп, які займаў чацвёрты нумар у рэйтынгу, пакінуў за сабой першыя тры фрэймы з з брэйкам у 88 балаў, пасля чаго 27-гадовы Вуластан здзейсніў серыю ў 54 ачкі, але Трамп выдрапаў і наступную партыю, пасля чаго давёў паядынак да перамогі з лікам 5:0 і ў трэці раз выйшаў у 1/8 фіналу шанхайскага рэйтынгавага спаборніцтва на Майкла Уайта.
Двухразовы чэмпіён свету адкрыў лік і выйграў другую партыю на апошнім чорным шары, пасля чаго Мэй, які займаў 112-ы радок у рэйтынгу, выйграў чатыры наступныя фрэймы з брэйкамі ў 73 і 76 балаў.
41-гадовы Уільямс пакінуў за сабой наступную партыю, скараціўшы адставанне да аднаго ачка, але кітайскі снукерыст выканаў сэнчуры-брэйк у 117 балаў у восьмым фрэйме і здабыў перамогу з лікам 5:3, упершыню выйшаўшы ў 1/8 фіналу турніру на Раяна Дэя.
Апанентам 11-га нумара рэйтынгу Джо Пэры, які гуляў у чвэрцьфінале Шанхай Мастэрс 2012 года, быў Сцюарт Кэрынгтан, які ўпершыню патрапіў у асноўную стадыю Шанхай Мастэрс.
26-гадовы Кэрынгтан, які прадэманстраваў выдатную гульню ў уайлдкард-раўндзе, узяў першыя два фрэймы з падыходам у 57 ачкоў, пасля чаго Пэры, які дайшоў да фіналу у пачатку сезона, дамінаваў у матчы і пакінуў за сабой чатыры партыі запар з брэйкамі ў 58, 64 і 52 ачкі.
Самаму ўзроставаму ўдзельніку спаборніцтва заставаўся толькі адзін фрэйм да перамогі пры ліку 4:2 на яго карысць, але дэбютант шанхайскага спаборніцтва перахапіў ініцыятыву і з пераможнымі серыямі ў 78, 85 і 100 балаў выйграў тры партыі запар і з лікам 5:4 упершыню выйшаў у 1/8 фіналу рэйтынгавага турніру на Марка Сэлбі.
Дэбютант турніру Энтані Мак-Гіл, які здабыў свой першы рэйтынгавы тытул на адкрытым чэмпіянаце Індыі ў пачатку сезона, з лікам 5:0 і брэйкам у 133 балы ў пятым фрэйме разграміў кітайскага аматара Чэня Цзыфаня, які ўжо ў трэці раз запар сустрэў няўдачу ў папярэднім раўндзе шанхайскага спаборніцтва.
Майкл Холт, які дайшоў да паўфінальнай стадыі Шанхай Мастэрс 2013 года, перамог іншага аматара Сюя Сы з лікам 5:1, саступіўшы ў першай партыі і ўзяўшы наступныя пяць з брэйкамі ў 63 і 107 ачкоў.
У 1/16 фіналу Марка Фу з Ганконга, які восем разоў выступаў на Шанхай Мастэрс, але толькі аднойчы дайшоў да чвэрцьфіналу, гуляў супраць Дэвіда Гілберта, які ў другі раз пасля 2013 года патрапіў у асноўную стадыю шанхайскага рэйтынгавага спаборніцтва.
Гілберт адказаў дзвюма соценнымі серыямі ў 117 і 115 ачкоў, пасля чаго Марка Фу выйграў шостую партыю падыходам у 70 балаў і зрабіў лік 4:2, але англічанін здзейсніў камбэк, узяўшы тры апошнія фрэймы з брэйкам у 50 балаў у вырашальнай партыі і ўпершыню выйшаў у 1/8 фіналу Шанхай Мастэрс.
У другім матчы 1/16 фіналу пераможца шанхайскага турніру 2008 года Рыкі Уолдэн сустракаўся з 25-гадовым Майклам Уайтам з Уэльса, які дайшоў да чвэрцьфінальнай стадыі ў 2014 годзе.
Уайт, які займаў 21-е месца ў рэйтынгу, адкрыў лік, пасля чаго яго апанент выйграў другі фрэйм з брэйкам у 63 балы, а валійскі снукерыст пакінуў за сабой дзве наступныя партыі, зрабіўшы сэнчуры ў 113 ачкоў у чацвёртай партыі.
9-ы сеяны Рыкі Уолдэн выйграў два наступныя фрэймы з серыямі ў 53 і 62 балы, зрабіўшы лік 3:3, пасля чаго снукерысты абмяняліся буйнымі брэйкамі — 101 ачко ў Уайта і 98 ачкоў у Уолдэна.
Уайт двойчы памыліўся і пакінуў снукерысту з Англіі свабодны шар, але Рыкі Уолдэн не здолеў скарыстацца сваёй магчымасцю, два разы не забіўшы прамыя шары ў кутнія лузы, і дазволіў праціўніку перамагчы і ў другі раз выйсці ў наступны раўнд.
20-ы нумар рэйтынгу Стывен Магуайр упэўнена перайграў кітайца Сюя Ічэня, які перамог на аматарскім Мастэрс да спаборніцтва і ўпершыню гуляў на рэйтынгавым турніры, з лікам 5:0.
У трэцім фрэйме паядынку шатландзец выканаў максімальны брэйк, які стаў 120-м афіцыйным максімумам у гісторыі снукера, другім — у сезоне, чацвёртым — у 2016 годзе, трэцім максімальным брэйкам на Шанхай Мастэрс, трэцяй серыяй у 147 ачкоў у кар'еры Магуайра, у тым ліку другой на тэрыторыі Кітая пасля максімума на адкрытым чэмпіянаце Кітая 2008 года.
Дэбютант спаборніцтва Сцюарт Кэрынгтан, які займаў 61-е месца ў сусветным рэйтынгу, таксама разграміў Ню Чжуана, які ў трэці раз атрымаў уайлдкард ад арганізатараў Шанхай Мастэрс, з лікам 5:1.
Пераможца шанхайскага турніру 2011 года зрабіў лік 3:0 з брэйкам у 76 ачкоў, пасля чаго малады кітаец выканаў сэнчуры ў 100 балаў і размачыў лік, аднак 33-гадовы снукерст з Англіі выйграў яшчэ дзве партыі з серыяй у 52 балы ў апошнім фрэйме і з лікам 5:1 прайшоў у другі раўнд у сёмы раз у кар'еры.
29-гадовы азіят, які пасля фіналу 2009 года не праходзіў далей за 1/16 фіналу шанхайскага турніру, адкрыў лік, узяўшы доўгую першую партыю, пасля чаго пяціразовы чэмпіён свету зрабіў брэйк у 84 балы ў другім фрэйме, але англічанін дапускаў шмат памылак, што дазволіла 20-му сеянаму Ляну Вэньбо выйсці наперад з лікам 4:1.
40-гадовы О'Саліван пакінуў за сабой шостую партыю з брэйкам у 65 ачкоў, пасля чаго пачаў дамінаваць у матчы, а кітайскі снукерыст страціў некалькі шанцаў скончыць паядынак пераможнай серыяй.
Другі нумар сусветнага рэйтынгу Сцюарт Бінэм, які выйграў тытул у Шанхаі ў 2014 годзе, атрымаў упэўненую перамогу над Джэймі Джонсам з Уэльса, які ў трэці раз удзельнічаў на шанхайскім турніры, з лікам 5:0.
Такім чынам, 40-гадовы Бінэм, які дайшоў да фіналу чэмпіянату свету па снукеры з шасцю чырвонымі шарамі ў пачатку верасня, у рэкордны дзявяты раз выйшаў у 1/8 фіналу Шанхай Мастэрс на Дэвіда Гілберта дзякуючы брэйкам у 54, 112 і 124 ачкі, а валійскі снукерыст здолеў набраць толькі 36 балаў за ўвесь паядынак.
Алістэр Картэр, які атрымаў перамогу на і вярнуўся ў топ-16 у пачатку сезона, перамог прадстаўніка Нарвегіі Курта Мэфліна з лікам 5:1 і брэйкамі ў 53 і 104 балы, выйшаўшы ў 1/8 фіналу ў чацвёрты раз.
Снукерыст з Уэльса адкрыў лік, а яго апанент, які з дзевяці папярэдніх выступаў на турніры толькі чатыры разы праходзіў далей за першы раўнд, выдрапаў другую партыю на апошнім чорным шары і зраўняў лік.
Гульня складалася з шматлікіх памылак, але 36-гадовы Дэй быў больш паспяховым і выйграў тры наступныя фрэймы, пасля чаго не страціў сваю перавагу і давёў паядынак да перамогі з лікам 5:2, у пяты раз запар і ў восьмы раз у кар'еры выйшаўшы ў 1/8 фіналу шанхайскага турніру, у той час як Ніл, які здабыў перамогу на Рыга Мастэрс у пачатку сезона, саступіў у 1/16 фіналу ў трэці раз запар.
Марк Сэлбі адкрыў лік з брэйкам у 74 балы, а яго кітайскі апанент пакінуў за сабой другі фрэйм з сэнчуры ў 115 ачкоў, пасля чаго лідар сусветнага рэйтынгу выйграў яшчэ дзве партыі з серыяй у 108 ачкоў, выйшаўшы наперад з лікам 3:1.
У вячэрняй сесіі Сэлбі выйграў стартавы фрэйм з серыяй у 76 ачкоў, другую партыю з сэнчуры-брэйкам у 102 балы і трэці фрэйм запар з падыходам у 53 ачкі і, такім чынам, зраўняў лік у паядынку, а яго апанент не набраў ніводнага ачка за тры партыі.
Дзін Цзюньхуэй адказаў брэйкам у 97 балаў у трынаццатым фрэйме матча і зрабіў лік 7:6 на сваю карысць да апошняга перапынку ў матчы, пасля чаго дамінаваў у наступных партыях, выйграўшы яшчэ два ачкі з серыямі ў 52 і 63 балы і выйшаўшы наперад на тры фрэймы — 9:6.
У шаснаццатай партыі кітаец зрабіў падыход у 46 ачкоў і наблізіўся да перамогі, пасля чаго Сэлбі спрабаваў выдрапаць партыю пошукам снукероў, але Дзін скончыў фрэйм і матч перамогай з лікам 10:6, стаўшы першым двухразовым пераможцам Шанхай Мастэрс у гісторыі спаборніцтва.
Такім чынам, 29-гадовы азіят выйграў 12-ы рэйтынгавы тытул у кар'еры, зраўняўшыся з Нілам Робертсанам па гэтым паказчыку, у той час як толькі пяць снукерыстаў у гісторыі перамагалі больш чым на 12-ці турнірах рэйтынгавага ўзроўню за сваю кар'еру.
Апроч таго, Дзін выйграў свой першы рэйтынгавы тытул за два з паловай гады пасля таго, як перамог на адкрытым чэмпіянаце Кітая ў 2014 годзе, а таксама атрымаў 85 тысяч фунтаў стэрлінгаў за перамогу і падняўся ў сусветным рэйтынгу на тры радкі — з дзявятага месца на шостае.
33-гадовы Марк Сэлбі, які да гэтага выйграў у пяці рэйтынгавых фіналах запар саступіў у фінале рэйтынгавага спаборніцтва ўпершыню з вясны 2014 года, калі ў вырашальным паядынку прайграў Шону Мёрфі.
Мак-Гіл пачаў матч з атакі ў 34 ачкі, але 7-ы сеяны спаборніцтва выдрапаў фрэйм на апошнім чорным, пасля чаго шатландскі снукерыст зрабіў брэйк у 52 балы ў другой партыі, але таксама саступіў яе Алену, які выканаў серыю ў 53 ачкі і выйшаў наперад з лікам 2:0.
Пасля гэтага 30-гадовы снукерыст з Паўночнай Ірландыі дамінаваў у матчы, выйграўшы яшчэ тры фрэймы з серыяй у 55 балаў і здабыўшы ўпэўненую перамогу з лікам 5:0 і месца ў 1/8 фіналу ў пяты раз у кар'еры.
38-гадовы Холт адкрыў лік у паядынку і зрабіў яго 2:0 на сваю карысць з брэйкам у 69 балаў, пасля чаго ішоў наперадзе ў трэцяй партыі, калі Уілсан дапусціў 10 памылак пры выхадзе з снукера, але першы сеяны спаборніцтва, які займаў 14-ы нумар у сусветным рэйтынгу, пакінуў за сабой фрэйм і скараціў адставанне.
Майкл Холт, які дайшоў да паўфіналу Шанхай Мастэрс у 2013 годзе, выйграў яшчэ два фрэймы, пасля чаго Кайрэн выканаў сэнчуры-брэйк у 101 бал, паспрабаваўшы вярнуцца ў гульню, але яго апанент таксама адказаў серыяй у 101 ачко і зрабіў лік 5:2, у чацвёрты раз запар выйшаўшы ў 1/8 фіналу шанхайскага рэйтынгавага спаборніцтва.
Шатландскі снукерыст, які перамог у трох апошніх паядынках паміж гульцамі, выйграў першыя два фрэймы з брэйкам у 44 ачкі ў першай партыі і клірэнсам у 39 балаў у другой, пасля чаго 25-гадовы Уайт узяў трэці фрэйм, скараціўшы адставанне да ліку 1:2.
Магуайр перамог у чацвёртай партыі на каляровых шарах, пасля чаго ўзяў верх у наступным фрэйме з серыямі ў 51 і 62 ачкі, а ў шостай партыі зачысціў стол з зялёнага па чорны шары пры ліку 39:59 і давёў матч да перамогі з лікам 5:1, у другі раз выйшаўшы ў паўфінал Шанхай Мастэрс.
Брэйкі ў 45, 53 і 46 балаў дапамаглі фіналісту чэмпіянату свету выйсці наперад з лікам 2:0, пасля чаго англічанін, які саступіў Сяа Гадуну ў паўфінале Шанхай Мастэрс 2013 года, зраўняў лік, дзякуючы серыям у 77 і 50 ачкоў.
Дзін зноў выйшаў наперад з брэйкам у 103 балы, пасля чаго вёў атаку ў шостай партыі, але спыніўся на 46 балах, а яго 38-гадовы апанент, які перамог леташняга чэмпіёна Кайрэна Уілсана і пяціразовага чэмпіёна свету Роні О’Салівана, але шмат памыляўся ў гэтым матчы, здзейсніў клірэнс у 64 ачкі і выдрапаў фрэйм, зрабіўшы лік 3:3.
Кітаец пакінуў за сабой сёмы фрэйм з брэйкамі ў 61 і 38 ачкоў, а пры ліку 34:32 у восьмай партыі Холт дапусціў памылку пры ўдары па чорным шары з пазнакі і дазволіў праціўніку давесці матч да перамогі падыходам у 30 ачкоў і ў трэці раз за чатыры гады выйсці ў паўфінал шанхайскага турніру.
3-ці сеяны Сцюарт Бінэм гуляў супраць Алістэра Картэра, якому саступіў у васьмі апошніх матчах паміж імі, у тым ліку паядынак першага раўнда чэмпіянату свету ў красавіку і матч 1/16 фіналу у ліпені .
Чэмпіён свету 2015 года, які перамог на шанхайскім турніры 2014 года і дайшоў да паўфіналу ў 2015 годзе, узяў першыя два фрэймы, пасля чаго Картэр, які выйшаў у чвэрцьфінал спаборніцтва ўпершыню з 2012 года, здабыў перамогу ў трэцяй партыі на апошнім чорным шары.
40-гадовы Бінэм дамінаваў у двух наступных фрэймах, узяўшы іх з брэйкамі ў 58 і 91 ачко, пасля чаго перамог у баявой шостай партыі і скончыў матч з лікам 5:1 на сваю карысць, у трэці раз запар прайшоўшы ў паўфінал гэтага турніру.
Сэлбі, які рэкордныя пяць раз даходзіў да паўфіналаў Шанхай Мастэрс і перамог на турніры ў 2011 годзе, пакінуў за сабой першыя дзве партыі з серыяй у 52 балы, на што валійскі снукерыст адказаў брэйкам у 98 ачкоў, але лідар рэйтынгу выйграў яшчэ два баявыя фрэймы і зрабіў лік 4:1 на сваю карысць.
Дэй, які дайшоў да фіналу першага розыгрышу спаборніцтва ў 2007 годзе і пасля гэтага не праходзіў далей за чвэрцьфінальную стадыю, выйграў дзве наступныя партыі, скараціўшы адставанне да аднаго ачка, а ў наступным фрэйме меў магчымасць павесці брэйк пасля таго, як яго апанент здзейсніў падыход у 43 балы, але дапусціў памылку, пасля чаго Марк Сэлбі давёў паядынак да перамогі з лікам 5:3 і ў шосты раз прайшоў у паўфінал Шанхай Мастэрс на Сцюарта Бінэма.
Стывен Магуайр з Шатландыі выканаў максімальны брэйк у матчы ўайлдкард-раўнда супраць Сюя Ічэня, за што атрымаў узнагароду ў £2000 за найвышэйшую серыю на турніры і дадатковыя £5000 паводле правілаў пераходнага максімуму на рэйтынгавых турнірах.
Лідар сусветнага рэйтынгу Марк Сэлбі, які перамог на Шанхай Мастэрс 2011 года, павялічыў свае рэкорды па колькасці выхадаў у чвэрцьфіналы і па колькасці выхадаў у паўфіналы шанхайскага турніру, а ў паўфінальным матчы ён перайграў другога нумара рэйтынгу Сцюарта Бінэма, які ў трэці раз запар дайшоў да паўфіналу гэтага спаборніцтва, з лікам 6:5 і выйшаў у другі фінал Шанхай Мастэрс.
Другім фіналістам стаў пераможца Шанхай Мастэрс 2013 года Дзін Цзюньхуэй, які ў чацвёрты раз запар дайшоў да чвэрцьфінальнай стадыі спаборніцтва ў Шанхаі і перамог у паўфінале Стывена Магуайра з лікам 6:3.
64 удзельнікі — гульцы з нумарамі пасеву з 65 па 107, 15 снукерыстаў, якія не мелі рэйтынгавых ачкоў і адпаведна не мелі нумара пасеву, а таксама 6 аматараў — пачалі турнір з першага кваліфікацыйнага раўнда ў фармаце матча на выбыванне , які праходзіў 30 жніўня 2016 года .
У першым паўфінальным матчы спаборніцтва, якія гуляліся да шасці перамог у фрэймах у адрозненне ад папярэдніх стадый, сустрэліся два першыя нумары сусветнага рэйтынгу англічане чэмпіён свету Марк Сэлбі і папярэдні чэмпіён свету Сцюарт Бінэм.
Сэлбі, які перамог Бінэма ў чвэрцьфінале першага розыгрышу Шанхай Мастэрс у 2007 годзе, адкрыў лік, а яго апанент, які быў мацней за Марка Сэлбі ў першым раўндзе шанхайскага спаборніцтва ў 2009 годзе, пакінуў за сабой другі фрэйм з серыяй у 67 балаў.
33-гадовы лідар рэйтынгу выйшаў наперад з лікам 3:1, дзякуючы брэйкам у 76 і 65 ачкоў, а Бінэм, які ў трэці раз запар гуляў у паўфінале спаборніцтва, здабыўшы тытул у 2014 годзе, перахапіў ініцыятыву пасля перапынку і дамінаваў у наступных чатырох партыях, выйграўшы іх з брэйкамі ў 67, 123, 72 і 87 балаў і зрабіўшы лік 5:3 на сваю карысць.
Пераможца Шанхай Мастэрс 2011 года ўзяў верх у доўгай дзявятай партыі, якая пераламіла ход гульні, пасля чаго пакінуў за сабой дзясяты фрэйм з брэйкамі ў 68 і 63 ачкі, зраўняўшы лік і перавёўшы паядынак у вырашальную партыю, а таксама дамінаваў у адзінаццатым фрэйме, зрабіўшы падыход у 43 балы і скончыўшы матч пераможнай серыяй у 20 ачкоў.
Кітаец, які выйграў пяць апошніх паядынкаў паміж гульцамі і не прайграваў апаненту з 2009 года, адкрыў лік, аднак Магуайр, які займаў другое месца ў рэйтынгу з 2008 да 2010 года, але вылецеў з топ-16 у канцы папярэдняга сезона, пакінуў за сабой два наступныя фрэймы, выйшаўшы наперад з лікам 2:1.
Дзін, які дайшоў да фіналу чэміянату свету ў маі, зраўняўся з апанентам да перапынку, дзякуючы брэйку ў 63 балы, пасля чаго зрабіў падыход у 50 ачкоў у наступнай партыі, але шатландскі снукерыст выдрапаў фрэйм з серыяй у 58 балаў, вярнуўшы сабе лідарства.
Пасля гэтага пераможца адзінаццаці рэйтынгавых спаборніцтваў дамінаваў каля стала, а брэйкі ў 58, 47, 46 і 44 ачкі дапамаглі яму пакінуць за сабой чатыры партыі запар і скончыць паядынак з лікам 6:3 на сваю карысць і ў другі раз выйсці ў фінал Шанхай Мастэрс.
Такім чынам, 8 пераможцаў чацвёртага кваліфікацыйнага раўнда, якія не гулялі ў уайлдкард раўндзе, 8 пераможцаў матчаў уайлдкард раўнда і 16 ігракоў, якія трапілі на чэмпіянат без кваліфікацыі, гулялі ў асноўнай стадыі на выбыванне, пачынаючы з 1/16 фіналу, дзе топ-16 сеяных гульцоў сустракаліся з астатнімі гульцамі.
Лёсаванне турніру прадвызначала немагчымасць сустрэчы ігракоў топ-16 раней за 1/8 фіналу, ігракоў топ-8 раней чвэрцьфіналаў, ігракоў з першай чацвёркі сеяных раней паўфіналу і двух першых сеяных раней фіналу Шанхай Мастэрс.
Турнір уключаў у сябе чатыры кваліфікацыйныя раўнды, якія праходзілі на працягу чатырох дзён з 30 жніўня па 2 верасня 2016 года на арэне Метрадром у Барнслі, Англія, і ў якіх гулялі 112 удзельнікаў .
16 пераможцаў апошняга кваліфікацыйнага раўнда трапілі ў асноўную стадыю, дзе да іх далучыліся 16 першых сеяных ігракоў і 8 уладальнікаў уайлдкард, якія гулялі ў папярэднім раўндзе супраць васьмярых ігракоў, якія прайшлі кваліфікацыю.
У ўайлдкард раўндзе і першых двух раўндах асноўнай сетцы на Шанхайскай гранд-сцэне выкарыстоўвалася чатыры гульнявыя сталы, у чвэрцьфіналах — два, а ў паўфіналах і фінале — адзін.